孔思

孔思（），字贞伯，又作孔师、孔尊伯，明末反清领袖。

明末秀才，家住周浦镇王家浜。清顺治二年（1645年）5月，清军南下，孔思在南汇县南六灶湾一带，率众反清，并攻下新场镇、南汇城，在进攻沙城中，因腹背受敌，惨遭失败，孔思阵亡。李成栋随即展开屠杀曾羽王《乙酉笔记》：董、徐两公甫出，有三马兵并驱而来，二公几为所仆，各以手倚壁方免。余见之气夺，思此辈气势，平日何在？今日生不如死也。乡绅皆方巾，不敢复用官帽，惟孝廉、子衿如故。时山已破，指挥侯承祖殉节于府学前。独孔师统乡兵十余万，攻打川沙，凡见剃发者即杀。周浦危在旦夕。青村自金山陷后，遂纠银办猪羊酒米，令黄吕授及余世仆朱某投降。守城张副总札一道，嗣后即有把总董龙到任。余走归故宅，点验家中所有，而先君子与兄长孺、弟卫世，于八月初五日已有海南之行矣。书籍锁闭一小楼中。时恐孔兵到镇，故急为周镇之行。杨海防（按：即海防同知杨之易）由金山至城。因孔兵大肆，杨乃顿留不行。有维欣者，于杨公前自称听用官，愿往招抚。杨公遣之行。因与余同往周镇，住茶亭，欲拘孔之族人而问焉。孔师本姓王，有孔君法者，家素封，与余友朱天襄辈同盟交也。周镇利其所有，即以君法上闻。欲得维欣拘之，送至青村，指为逆人之族，余力解之得免。维欣归谒杨，杨以维欣不往川沙而往周镇，欲重处之。适大兵至六团湾，杨公疾趋南邑。余归周镇，闻征孔之兵至，镇人复迁乡避之，余挈家复避于潘计舍所，即旧日所居周五舍比邻也。潘故乡愚，为闾邱瑶林佃户，夫妇颇贤，为余防护甚力。仅草房三间，而来匿者五六家。大兵由张江栅开刀，杀至川城及南邑之北关外止。是时扶老携幼，从六团湾而来者，道为之梗。内有乘船而为兵所伤者，或及头面，或及手足，鲜血淋漓。凡周潘两家，一时屯聚妇女三百余人。而元儿、登女，复染疟疾，流离播迁之苦，诚可悯也。大兵至，孔即授首。其所统者皆乌合之众，随即逃散。是役也，杀乡民五六千人，掳资财无数；所掠妇女，幸督镇不许渡浦，悉纵还之，其以银赎妇女者亦众。有南邑千户董海藩女，绝色也，兵逼，骂不绝口，砍为数段而死。此九月二十事也。 。

参考